stanford-oval/wikipedia huggingface dataset:
ภาษารูบี

| --- | --- |


กระบวนทัศน์: Multi-paradigm: functional, imperative, object-oriented, reflective
ผู้ออกแบบ: Yukihiro Matsumoto
ผู้พัฒนา: Yukihiro Matsumoto และคณะ
เริ่มเมื่อ: ค.ศ. 1995 (1995)

รุ่นเสถียร: 3.4.2     / 14 กุมภาพันธ์ 2025
 
ระบบชนิดตัวแปร: Duck, dynamic, strong
ภาษาโปรแกรม: C
ระบบปฏิบัติการ: ข้ามระบบปฏิบัติการ
สัญญาอนุญาต: Ruby License และ GPL
นามสกุลของไฟล์: .rb
เว็บไซต์: www.ruby-lang.org
ตัวแปลภาษาหลัก
Ruby MRI, TruffleRuby, YARV, Rubinius, MagLev, JRuby, MacRuby, RubyMotion, Mruby, IronRuby
ได้รับอิทธิพลจาก
เอดา, เพิร์ล, สมอลล์ทอล์ก, ไพทอน, ลิสป์, Dylan และ CLU
ส่งอิทธิพลต่อ
Clojure, CoffeeScript, Crystal, D, Elixir, Groovy, Ioke, Julia, Mirah, Nu, Ring, Rust, Swift
รูบี (อังกฤษ: Ruby) เป็นเป็นอินเทอร์พรีเตอร์ภาษาระดับสูงเชิงวัตถุ ที่ได้รับอิทธิพลของโครงสร้างภาษามาจาก ภาษาเพิร์ลกับภาษาเอดา มีความสามารถในเชิงวัตถุแบบเดียวกับภาษาสมอลทอล์ค และมีความสามารถหลายอย่างจากภาษาไพทอน, ภาษาลิสป์, ภาษา Dylan และภาษา CLU ตัวแปลภาษารูบีตัวหลักเป็นซอฟต์แวร์เสรี
ประวัติ

ภาษารูบีสร้างโดย Yukihiro Matsumoto หรือ "Matz" ซึ่งเริ่มพัฒนาเมื่อ 24 กุมภาพันธ์ ค.ศ. 1993 และออกรุ่นแรกสู่สาธารณะใน ค.ศ. 1995 ชื่อ "รูบี" ที่แปลว่า ทับทิม นั้นเป็นหินประจำเดือนเกิดของเพื่อนร่วมงานของ Matsumoto โดยรูบีไม่ได้ตั้งใจตั้งชื่อล้อกับ Perl (แปลว่า ไข่มุก) ซึ่งเป็นหินประจำเดือนมิถุนายน ในขณะที่ทับทิมเป็นหินของเดือนกรกฎาคม
รุ่นล่าสุดคือรูบีคือ 2.2.1
ปรัชญา

ประเด็นหลักในการออกแบบภาษารูบีของ Matz คือการทำให้โปรแกรมเมอร์มีความสุขโดยการลดงานที่ไม่ต้องใช้ทักษะออกไป โดยเป็นไปตามหลักการของการออกแบบส่วนต่อประสานกับผู้ใช้ที่ดี Matz เน้นว่าการออกแบบระบบควรให้ความสำคัญกับความจำเป็นของมนุษย์มากกว่าความจำเป็นของเครื่องคอมพิวเตอร์
บ่อยครั้งที่ผู้คนโดยเฉพาะวิศวกรคอมพิวเตอร์ เพ่งความสนใจไปที่เครื่องจักร พวกเขาคิดว่า "โดยการกระทำนี้ทำให้เครื่องจักรทำงานได้เร็วขึ้น โดยการกระทำนี้เครื่องจักรจะทำงานอย่างมีประสิทธิภาพมากขึ้น โดยการกระทำนี้เครื่องจะทำบางอย่าง" พวกเขาพุ่งความสนใจไปที่เครื่องจักร แต่แท้ที่จริงแล้ว เราจำเป็นที่จะต้องพุ่งความสนใจไปที่มนุษย์ ได้แก่ การสนใจว่ามนุษย์เขียนโปรแกรมอย่างไร หรือใช้งานเครื่องจักรอย่างไร เราเป็นนาย เครื่องจักรที่เป็นทาส
กล่าวกันว่าภาษารูบีทำตามหลักการทำให้ประหลาดใจน้อยที่สุด (principle of least surprise; POLS) ซึ่งหมายความว่าภาษาปกติแล้วควรมีลักษณะที่สอดคล้องกับสัญชาตญาณหรือเป็นไปตามสมมุติฐานที่โปรแกรมเมอร์ได้คาดไว้ วลีนี้ไม่ได้มีที่มาจาก Matz แต่พูดกันทั่วไป วิถีทางของภาษารูบีอาจจะใกล้เคียงกับวลีว่า "การทำให้ Matz ประหลาดใจน้อยที่สุด" อย่างไรก็ตามโปรแกรมเมอร์หลายคนพบว่าการทำให้ Matz ประหลาดใจน้อยที่สุดก็ใกล้เคียงกับตัวแบบของจิตใจของพวกเขาด้วย
ในการให้สัมภาษณ์ Matz นิยามว่า "ทุกคนมีภูมิหลังของตนเอง บางคนอาจจะเคยใช้ภาษาไพทอน บางคนอาจจะเคยใช้ภาษาเพิร์ล พวกเขาอาจประหลาดใจโดยมีสาเหตุจากแง่มุมต่าง ๆ กันของภาษา จากนั้นพวกเขามาหาฉันและพูดว่า 'ฉันประหลาดใจเนื่องจากลักษณะพิเศษนี้ของภาษา ดังเมื่อมีเหตุการเช่นนี้ภาษารูบีจึงละเมิดหลักการทำให้ประหลาดใจน้อยที่สุด' ช้าก่อน ๆ หลักการทำให้ประหลาดใจน้อยที่สุดไม่ใช่สำหรับทุกคน หลักการทำให้ประหลาดใจน้อยที่สุดหมายถึงหลักการทำให้ "ฉัน" ประหลาดใจน้อยที่สุด และจะเป็นหลักการทำให้ประหลาดใจน้อยที่สุดก็ต่อเมื่อคุณได้ศึกษาภาษารูบีมาแล้วอย่างดี ตัวอย่างเช่น ฉันเคยเป็นโปรแกรมเมอร์ภาษาซีพลัสพลัสมา ก่อนที่ออกแบบภาษารูบี ฉันได้เขียนโปรแกรมภาษาซีพลัสพลัสเพียงภาษาเดียวมาสองหรือสามปี และหลังจากสองปีนั้นภาษาซีพลัสพลัสก็ยังทำให้ฉันประหลาดใจอยู่"
ตัวอย่าง

ตัวอย่างโปรแกรมภาษารูบีพื้นฐาน:
# ทุกอย่างซึ่งรวมทั้งตัวอักษรเป็น[วัตถุ] อีกทั้งการเรียกใช้เมธอดไม่จำเป็นต้องมีวงเล็บตามหลัง
# ดังนั้นโปรแกรมเหล่านี้จึงทำงานได้:
 
-199.abs                                       # 199
"ruby is cool".length                          # 12
"Rick".index ("c")                              # 2
"Nice Day Isn't It?".split (//).uniq.sort.join  # " '?DINaceinsty"
source: thairuby
ตัวอย่าง > การเก็บรวบรวม

การเก็บรวบรวมโดยใช้แถวลำดับ:
a = [1, 'hi', 3.14, 1, 2, [4, 5]]

a[2]                      # 3.14
a.reverse                 # [[4, 5]], 2, 1, 3.14, 'hi', 1]
a.flatten.uniq            # [1, 'hi', 3.14, 2, 4, 5]
การเก็บรวบรวมโดยใช้แฮช:
hash = {'water' => 'wet', 'fire' => 'hot'}
puts hash['fire']       # Prints:  hot

hash.each_pair do |key, value| 
  puts "#{key} is #{value}"
end

# พิมพ์:             water is wet
#                     fire is hot

hash.delete_if {|key, value| key == 'water'}   # ลบ 'water' => 'wet'
ดูเพิ่ม

Ruby on Rails
แหล่งข้อมูลอื่น

เว็บไซต์ของภาษารูบี
Full Ruby on Rails Tutorial เก็บถาวร 2007-05-17 ที่ archive.today
| ด ค กภาษาโปรแกรม |
| --- | --- |
 การเปรียบเทียบ  เส้นเวลา  ประวัติศาสตร์ 
 เอพีแอล  แอสเซมบลี  เบสิก  ซี  ซีพลัสพลัส  ซีชาร์ป  โคบอล  ดาร์ต  อิลิกเซอร์  ฟอร์แทรน  โก  กรูวี  แฮสเคล  จาวา  จาวาสคริปต์  จูเลีย  คอตลิน  ลิสป์  ลูอา  แมตแล็บ  อ็อบเจกทีฟ-ซี  โอคาเมล  ปาสกาล  เพิร์ล  พีเอชพี  ไพทอน  อาร์  รูบี  รัสต์  สกาลา  เชลล์สคริปต์  สมอลล์ทอล์ก  สวิฟต์  ไทป์สคริปต์  วิชวลเบสิก  ดูเพิ่มเติม... 
  หมวดหมู่   รายชื่อ ตามตัวอักษร  ตามประเภท  ตระกูล  ไม่ยึดภาษาอังกฤษเป็นหลัก
สถาพร นาควิไลโรจน์

| สถาพร นาควิไลโรจน์ |
| --- | --- |
ชื่ออื่น: สถาพร นาควิลัย ภัทรวรรธน์ นาควิไลโรจน์
เกิด: 16 มกราคม พ.ศ. 2508 (60 ปี) ชลบุรี
คู่สมรส: พรรัตน์ นวลแก้ว
บุตร: 2 คน
อาชีพ: นักแสดง, นายแบบ, นักร้อง, ผู้กำกับการแสดง
ปีที่แสดง: 2529-ปัจจุบัน
ผลงานเด่น: รชานนท์ จาก มายา  ตั้ม จาก ปัญญาชนก้นครัว  อั้น จาก สี่แผ่นดิน
สถาพร นาควิไลโรจน์ มีชื่อเล่นว่า ถา เกิดเมื่อวันที่ 16 มกราคม พ.ศ. 2508 ที่จังหวัดชลบุรี เป็นนักแสดงชาวไทย ศึกษาในระดับมัธยมศึกษาที่โรงเรียนสิงห์สมุทร และจบการศึกษาปริญญาตรีจากคณะนิเทศศาสตร์ มหาวิทยาลัยกรุงเทพ
เป็นโดมอนแมนคนแรกของประเทศไทย (ปี ค.ศ. 1986) หลังจากนั้นได้ถ่ายแบบลงนิตยสารหลายฉบับ จนมาได้มีผลงานการแสดงเรื่องแรกจาก ภาพยนตร์เรื่อง มันเป็นอย่างนี้ได้ยังไง แสดงร่วมกับรัชนี ศิระเลิศ มีผลงานแสดงละครหลายเรื่องอย่าง อย่างละคร ปัญญาชนก้นครัว, ช่อปาริชาต, สี่แผ่นดิน, นาคราช, ในฝัน, มายา, แชมม์ชีวิต, วงศาคณาญาติ, ปราบพยศ, โก๋ตี๋กี๋หมวย, ดงดอกเหมย, อีพริ้งคนเริงเมือง, เรือนนพเก้า, ขมิ้นกับปูน, และ คลื่นชีวิต เป็นต้น
นอกจากนี้แล้วยังเป็นนักร้อง ออกผลงานอัลบั้มกับค่ายเอสพี ศุภมิตร มีผลงานอัลบั้มที่ชื่อ ต่อไปนี้ และ ได้เสีย นอกจากนั้นยังเป็นผู้จัดละครและผู้กำกับละคร เรื่องแรกคือ เรื่อง ตราบใดที่หัวใจยังเต้น
ผลงาน > ภาพยนตร์

มันเป็นยังงี้ ได้ยังไง (2530)
ภุมรีสีทอง (2531)
เรารักกันนะ (2532)
จากวันที่เหลืออยู่ (2532)
เทวดาตกสวรรค์ (2532) รับบท เทพ
แก๊งค์กระแทกก๊วน เก๋ากวนเมือง (2540) รับบท มร.ยิป
โรงแรมผี (2545) รับบท เปลื้อง
ฮวงจุ้ย ดิน ฟ้า คนลิขิต (2546) รับบท อาเฮียไช้
ตำนานสมเด็จพระนเรศวรมหาราช ภาคองค์ประกันหงสา (2550) รับบท พระราเมศวร
ผลงาน > อัลบั้มเพลง

ต่อไปนี้ (กันยายน 2532)
ได้เสีย (2537)
ผลงาน > ซิทคอม

เป็นต่อ ตอน ฝากตำรวจไว้กับบ้าน (2554)
ผลงาน > มิวสิกวิดีโอ

โกรธไม่ลง ของ พิสุทธิ์ ทรัพย์วิจิตร (2533)
หัวจิตหัวใจ ของวง ยูเรเนี่ยม (2535)
เจ็บแล้วเจ็บเลย ของ อั้น สหพล จุลวงศ์ (2536)
ผู้จัดและผู้กำกับละคร

ตราบใดที่หัวใจยังเต้น (2539) ช่อง 3
บัวแล้งน้ำ (2543) ช่อง 7
ผีเสื้อและดอกไม้ (2553) ไทยพีบีเอส
พระอาทิตย์คืนแรม (2553) ไทยพีบีเอส
อำแดงเหมือนกับนายริด (2555) ไทยพีบีเอส
เวียงร้อยดาว (2557) ช่อง 3
คุ้มนางครวญ (2557) ช่อง 5
ผู้หญิงคนนั้นชื่อบุญรอด (2558) ช่องวัน
กำไลมาศ (2559) ช่อง 3
ราชินีหมอลำ (2560) ช่องวัน 31
ซีรีส์ ฤดูแห่งรัก (Season of Love) ตอน ฝน (2561) ไทยพีบีเอส
บางกอกนฤมิต (2561) ช่องวัน 31
เรยา 2564 ช่อง 8
เล่ห์ลุนตยา 2565 ช่อง 8
ตะนาวศรี 2566 ช่อง 8
ฤทัยบดี 2566 ช่อง 7
ทายาทไหทองคำ 2567 ช่อง 8
หม่อมเป็ดสวรรค์ 2567 ไทยพีบีเอส
ภูเขา

เทือกเขาหิมาลัย
ภูเขา เป็นลักษณะของพื้นโลกที่มีความสูงกว่าพื้นที่บริเวณโดยรอบ
ภูเขา ทิวเขา หรือเทือกเขาหมายถึง ลักษณะภูมิประเทศ ที่มีความสูงตั้งแต่ 600 เมตรขึ้นไปจากพื้นที่บริเวณรอบ ซึ่งมีลักษณะคล้ายกับเนินเขา แต่ว่าเนินเขานั้น จะมีพื้นที่สูงจากบริเวณรอบ ๆ ประมาณ 150 แต่ไม่เกิน 600 เมตร ภูเขาสามารถแบ่ง เป็นประเภทต่างๆ  ดังนี้
ภูเขาโก่งตัว เกิดจากการบีบอัดตัวของหินหนืด ในแนวขนาน
ภูเขาเลื่อนตัวหรือหักตัว เกิดจากการเลื่อนของหินทำให้มีการยกตัวและการทรุดตัวเกิดเป็นภูเขา
ภูเขาโดม เกิดจากการที่หินหนืดดันตัว แต่ว่ายังไม่ทันพ้นพื้นผิวของโลก ก็เย็นตัวก่อน
ภูเขาไฟ เกิดจากการที่หินละลาย ก่อตัวและทับถมกัน
ความสูงของภูเขา

ความสูงของภูเขาโดยทั่วไปจะวัดโดยความสูงที่ระดับเหนือน้ำทะเล เช่น เทือกเขาหิมาลัย โดยเฉลี่ยมีความสูงอยู่ที่ระดับ 5 กิโลเมตรเหนือระดับน้ำทะเล ยอดเขาเอเวอเรสต์บนเทือกเขาหิมาลัย และเป็นยอดเขาที่สูงที่สุดในโลก สูงจากระดับน้ำทะเลราวๆ 8.8 กิโลเมตร (8,844 เมตร) ดอยอินทนนท์ซึ่งเป็นยอดเขาที่สูงที่สุดของไทย มีความสูงจากระดับน้ำทะเลที่ 2,565 เมตร
ทิวเขาและภูเขาที่สำคัญของไทย

ทิวเขาถนนธงชัย
ทิวเขาอินทนนท์
ดอยอินทนนท์
ทิวเขาแดนลาว
ดอยผ้าห่มปก
ทิวเขาขุนตาน
ทิวเขาผีปันน้ำ
ทิวเขาผีปันน้ำตะวันตก
ทิวเขาผีปันน้ำตะวันออก
ทิวเขาหลวงพระบาง
ภูสอยดาว
ดอยภูคา
ภูเข้
ดอยภูแว
ดอยดงหญ้าหวาย
ทิวเขาสันกำแพง
ทิวเขาพนมดงรัก
ทิวเขาภูพาน
ทิวเขาเพชรบูรณ์
ทิวเขาตะนาวศรี
ทิวเขาสันกาลาคีรี
ทิวเขาภูเก็ต
ทิวเขานครศรีธรรมราช
เทือกเขาและภูเขาที่สำคัญของโลก

เทือกเขาหิมาลัย
เทือกเขาร็อกกี
เทือกเขาแอลป์
เทือกเขาแอนดีส
เทือกเขาฮินดูกูช
เทือกเขาแอตลาส
เทือกเขาโอลิมปัส
ดูเพิ่ม

รายชื่อภูเขาที่สูงที่สุด
เซเวนซัมมิตส์
ภูเขาแปดพันเมตร
กันต์ธีร์ ปิติธัญ

| กันต์ธีร์ ปิติธัญ |
| --- | --- |
เกิด: 11 ธันวาคม พ.ศ. 2539 (28 ปี)
ที่เกิด:  จังหวัดพระนครศรีอยุธยา ประเทศไทย
อาชีพ: นักร้อง, นักแสดง, แร็ปเปอร์
ค่ายเพลง: เอ็กแซ็กท์ (2557 – 2559)  โซนี่มิวสิกเอ็นเตอร์เทนเมนต์ (2565 - ปัจจุบัน) 
กันต์ธีร์ ปิติธัญ เกิดเมื่อวันที่ 11 ธันวาคม พ.ศ. 2539 เป็นอดีตสมาชิกในกลุ่ม จี-จูเนียร์ รุ่น 2 ต่อมาได้เข้าร่วมประกวด เดอะสตาร์ ค้นฟ้าคว้าดาว ปี 10 เข้ารอบเป็นตัวแทนภาคใต้ และได้เป็น 8 คนสุดท้าย โดยได้หมายเลข 5 เป็นหมายเลขประจำตัว  และได้รับตำแหน่งรองชนะเลิศอันดับ 2
ประวัติ

ซีดี กันต์ธีร์ ปิติธัญ เกิดเมื่อวันที่ 11 ธันวาคม พ.ศ. 2539 ที่ตำบลธนู อำเภออุทัย จังหวัดพระนครศรีอยุธยา จบชั้นมัธยมศึกษาตอนต้นจาก โรงเรียนอยุธยาวิทยาลัย จังหวัดพระนครศรีอยุธยา (เป็นนักเรียนเก่ารุ่น 107) และจบชั้นมัธยมศึกษาตอนปลายจาก โรงเรียนสาธิตมหาวิทยาลัยศรีนครินทรวิโรฒ ประสานมิตร เอกดุริยางค์ (สาย Voice) ปัจจุบันศึกษาที่ วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขาภาพยนตร์และสื่อดิจิตอล เอกการแสดงและกำกับการแสดงภาพยนตร์ ซีดีมีความสามารถในด้านการเต้นได้หลายสไตล์ ซีดี ผ่านการคัดเลือกในโครงการ G-Junior รุ่นที่ 2 ซึ่งเป็นโครงการฝึกหัดศิลปินหน้าใหม่ของบริษัท จีเอ็มเอ็ม แกรมมี่ ซึ่งได้หมายเลข G-Jr 9 ต่อมาได้เข้าร่วมประกวด เดอะสตาร์ ค้นฟ้าคว้าดาว ปี 10 และได้เข้ารอบเป็น 8 คนสุดท้าย โดยได้หมายเลข 5 เป็นหมายเลขประจำตัว และได้รับตำแหน่งรองชนะเลิศอันดับ 2
กันต์ธีร์เป็นศิลปินและนักแสดงอิสระ  มีผลงานเด่นคือ "บิ๊ก" 1 ใน 7 ทรชน จากเรื่อง ล่า เวอร์ชัน หมิว ลลิตา  พ.ศ. 2561 ซีดีได้เข้าร่วมประกวดในรายการ The Rapper ทาง ช่องเวิร์คพอยท์  กันต์ธีร์  จับได้ใบแดงในการคัดเลือกทหารกองเกินประจำ ปี 2562 และเข้ากรมฝึกทหารเกณฑ์รับราชการทหารกองประจำการสังกัด มณฑลทหารบกที่ ๑๑ เป็นเวลา 2 ปี ปัจจุบันปลดประจำการแล้ว
ประวัติ > ซิงเกิ้ล

กุ๊ก กุ๊ก กู๋ Feat. วราวุธ โพธิ์ยิ้ม
CD-ROM
ลึก - The old i$e
โคตรคูล - The old i$e
หลงทาง - The old i$e
Don't Cry - Bossa on the Beat Feat. NICECNX และ The old i$e
microphone - The old i$e
ใจบาง - Sir Poppa Lot Feat. KS'' และ CD กันต์ธีร์
กึ๊มกึ่ม - The old i$e
ได้ข่าว (Breaking News) - ลิปตา Feat. CD กันต์ธีร์
บางที - Estee Feat. CD กันต์ธีร์ และ Gavin D
เพื่อนเล่น ? - Gyeon Feat. CD กันต์ธีร์
ได้เปล่า ? - NANA Feat. CD กันต์ธีร์
สะดุด (Trippin Trippin) CD กันต์ธีร์ Feat. Esther Supree & Mook Worranit
เหมือนเมื่อคืน (LIKE LAST NIGHT) - CD กันต์ธีร์
ใบดำ - CD กันต์ธีร์
โตมาดี - KS'' Feat.CD กันต์ธีร์
Hip-Hop - Younggu Feat. Diamond, CD กันต์ธีร์ และ ธามไท
ป่ะล่ะ - J$R Feat. The old i$e
หน้า____ Feat. Younggu
จิ้มเข้าไปที่ Gavin D แขกรับเชิญ CD กันต์ธีร์ และ กวาง จิรพรรณ
4กันบนดอย Younggu Feat. Gavin D และ CD กันต์ธีร์
แบบว่า AH AH GRAND Feat. CD กันต์ธีร์
ประวัติ > อัลบั้มรวม

อัลบั้ม 10 Years Of Love บทเพลงรักจากเดอะสตาร์
เพลง รักของฉันนั้นคือเธอ
ประวัติ > ละคร

| พ> ศ. | เรื่อง | รับบท | ออกอากาศ |
| --- | --- | --- | --- |
| 2558 | จัดรัก..วิวาห์ลวง | แจ็ค | ช่องวัน 31 |
| 2560 | ล่า | ธนิก แซ่กง (บิ๊ก) | ช่องวัน 31 |
ประวัติ > ซีรีส์ - ซิตคอม - เรื่องสั้น

| พ> ศ. | เรื่อง | ตอน | รับบท | หมายเหตุ |
| --- | --- | --- | --- | --- |
| 2558 | Wifi Society | ตอน Behind the Gold Medal‬ เรื่องเล่าหลังเหรียญทอง | วันปิติ |  |
| 2558 | เป็นต่อ NEW SEASON | ตอน เด็กมันสด | มาร์ช | นักแสดงรับเชิญ |
| 2560 | มาวัดกันมั้ย | ตอน คืนความสุข | ต้น | นักแสดงรับเชิญ |
| 2561 | Wake Up ชะนี The Series | ตอนที่ 3 (31 มี.ค. 2018) | ฟูจิ | นักแสดงรับเชิญ |
| 2561 | สุภาพบุรุษสุดซอย | ตอน บ้านแตก แหลกสาโท | เอ้ก | นักแสดงรับเชิญ |
| 2561 | เป็นต่อ 2018 | ตอน Welcome to บางบาร์ | มาร์ช | นักแสดงรับเชิญ |
| 2562 | สุภาพบุรุษสุดซอย 2019 | ตอน เฮ้ยๆๆๆ ลุงหรือลัง | เอ้ก | นักแสดงรับเชิญ |
| 2566 | เกมรัก นักล่า บาร์ลับ | ตอน เพทาย | มาร์ช | นักแสดงสมทบ |
ประวัติ > พิธีกร

2558 – 2559 : เป็นเรื่อง
ประวัติ > รางวัล

รางวัล Seventeen Choice Rising Star 2014 (music) รับคู่กับ วรกร ศิริสรณ์
รางวัลหนุ่มน่ากอดแห่งปี 2014 จาก นิตยสารสุดสัปดาห์
รางวัลเยาวชนดีเด่นกรุงเทพมหานคร (ประกายเพชร) ด้านนันทนาการ ครั้งที่ 10
รางวัลกิจกรรมเพื่อสังคมดีเด่น ประจำปี 2558
รางวัล "หนึ่งปณิธาณความดี ถวายราชินีศรีแผ่นดิน"
คอนเสิร์ตและมินิคอนเสิร์ต

| พ> ศ. | ชื่อคอนเสิร์ต | วันแสดง | สถานที่จัดการแสดง | จำนวนรอบ | หมายเหตุ |
| --- | --- | --- | --- | --- | --- |
| 2557 | คอนเสิร์ตรอบตัดสิน เดอะสตาร์ 10 | 27 เมษายน 2557 | อิมแพ็ค อารีน่า เมืองทองธานี | 1 |  |
| 2557 | 10YEARS OF LOVE THE STAR IN CONCERT | 27 – 29 มิถุนายน 2557 | อิมแพ็ค อารีน่า เมืองทองธานี | 3 | การรวมตัวครั้งประวัติศาสตร์ของ 50 ศิลปิน THE STAR ใน CONCERT ครั้งยิ่งใหญ่ |
| 2558 | คอนเสิร์ตประกาศผล เดอะสตาร์ 11 | 26 เมษายน 2558 | อิมแพ็ค อารีน่า เมืองทองธานี | 1 | รุ่นพี่แขกรับเชิญ |
แหล่งข้อมูลอื่น

กันต์ธีร์ ปิติธัญ ที่อินสตาแกรม
กันต์ธีร์ ปิติธัญ ที่เอกซ์ (ทวิตเตอร์)
กันต์ธีร์ ปิติธัญ ที่เฟซบุ๊ก
Guntee Pitithan's Channel
| ด ค กเดอะสตาร์ ค้นฟ้าคว้าดาว |
| --- | --- |
ฤดูกาล:  1  2  3  4  5  6  7  8  9  10  11  12  ไอดอล  2022 
พิธีกร:  ณัฐฐาวีรนุช ทองมี  พนมกร ตังทัตสวัสดิ์  ภคชนก์ โวอ่อนศรี  เอกชัย เอื้อสังคมเศรษฐ  วราวุธ โพธิ์ยิ้ม  พีรวัส แสงโพธิรัตน์ 
กรรมการ:  เพชร มาร์  สุธีศักดิ์ ภักดีเทวา  อรนภา กฤษฎี  ยุทธนา บุญอ้อม  เมทินี กิ่งโพยม  ปองศักดิ์ รัตนพงษ์  ทรงยศ สุขมากอนันต์  ณพสิน แสงสุวรรณ  ธนนท์ จำเริญ  ศรัณย์รัชต์ ดีน  ธนิดา ธรรมวิมล  จารุวัฒน์ เชี่ยวอร่าม 
ผู้ชนะเลิศ:  สนธยา ชิตมณี  อรรถพล ประกอบของ  อาณัตพล ศิริชุมแสง  วิชญาณี เปียกลิ่น  สหรัฐต์ หิรัญญ์ธนภูวดล  นภัทร อินทร์ใจเอื้อ  ยุทธนา เปื้องกลาง  จารุวัฒน์ เชี่ยวอร่าม  วราวุธ โพธิ์ยิ้ม  กรณ์ ศิริสรณ์  ระดับดาว ศรีระวงศ์  กฤษฎา จันทร์ดี  สหรัฐ เทียมปาน  เจตพล กนิษฐชาต 
รองชนะเลิศ:  ปิยนุช เสือจงพรู  รณวีร์ เสรีรัตน์  สุกฤษฎิ์ วิเศษแก้ว  ศุภรุจ เตชะตานนท์  อรุณพงศ์ ชัยวินิตย์  เรืองฤทธิ์ ศิริพานิช  นท พนายางกูร  ธนทัต ชัยอรรถ   ณศรัณย์ จุมพลวิวัฒน์  ณพัทร์พล จรรยาศิริกุล  ลินทร์พิตา จินดาภู  พรชนก เลี่ยนกัตวา  พงศ์รชตะ ไชยศิวามงคล  ญาณาธิป ใจจุล 
บุคคลอื่นที่มีชื่อเสียง:  นภัสสร สุวรรณานนท์  สุรัตน์ติกานต์ พรรคเจริญ  เหมือนแพร พานะบุตร  กรณ์ภัสสร ด้วยเศียรเกล้า  บุตรศรัณย์ ทองชิว  ภาคิน คำวิลัยศักดิ์  ภูหิรัณย์ หล่อเสถียรธารี  ภูริกูลกฤษฎ์ ชูศักดิ์สกุลวิบูล  ภาวิดา มอริจจิ  ลาภิสรา อินทรสูต  กรวิชญ์ สูงกิจบูลย์  อิสริยะ ภัทรมานพ  อติรุจ กิตติพัฒนะ  ศุภัคชญา สุขใบเย็น  ณัฐจารี หรเวชกุล  กันต์ธีร์ ปิติธัญ  เกวลิน พูลภีไกร  ธนโชติ กุสุมรสนานันท์  รวิสรารัตน์ พิบูลภานุวัธน  กฤษกร กนกธร  ปนัสยา กิตติกถากุล  รติพันธ์ พันธ์พินิจ  ฟาติมา เดชะวลีกุล 
ดูเพิ่มเติม:  เอ็กแซ็กท์  ซีเนริโอ  จีเอ็มเอ็ม แกรมมี่  โมเดิร์นไนน์ทีวี  แอ็กซ์ แชนแนล  เดอะ วัน เอ็นเตอร์ไพรส์  ช่องวัน 31  เดอะสตาร์วันนี้  10 Years of Love เดอะสตาร์ ทีวี สเปเชียล 
| ด ค กเดอะสตาร์ ค้นฟ้าคว้าดาวปี 10 |
| --- | --- |
 เต้  ตั้ม  กั้ง  อาเมน  ซีดี  นัท  บิว  มุก 
 แม่แบบ:เดอะสตาร์ ค้นฟ้าคว้าดาว ฤดูกาลที่ 9 (2556) ฤดูกาลที่ 10 (2557) ฤดูกาลที่ 11 (2558)
ชีวกลศาสตร์

ตัวอย่างหน้าพร้อมภาพประกอบการศึกษาทางชีวกลศาสตร์
ชีวกลศาสตร์ (อังกฤษ: Biomechanics) เป็นวิชาหนึ่งในวิทยาศาสตร์ประยุกต์สาขาชีวฟิสิกส์ (Biophysics)ซึ่งเป็นสาขาหนึ่งของฟิสิกส์ ที่ทำการศึกษาแรงและผลของแรงในสิ่งมีชีวิต ซึ่งรวมถึงมนุษย์ด้วย โดยมีรากศัพท์มาจากคำว่า ชีวะ (คือสิ่งมีชีวิต) และกลศาสตร์ (คือวิชาว่าด้วยการศึกษาแรงและผลของแรง)ซึ่งใกล้เคียงกับความหมายที่นำเสนอโดย Herbert Hatze (1974) “ชีวกลศาสตร์ คือการศึกษาโครงสร้างและการทำงานของสิ่งมีชีวิตโดยวิธีการทางกลศาสตร์”
ขอบเขต

ชีวกลศาสตร์มีเนื้อหากว้างขวางครอบคลุมหลายสาขาวิชาเช่น แพทยศาสตร์และสัตวแพทย์ที่เกี่ยวข้องกับการเคลื่อนไหวของร่างกาย การทำงานของอวัยวะต่างๆและงานฟื้นฟูผู้ป่วย วิศวกรรมการแพทย์ ศาสตร์ด้านกายอุปกรณ์ พฤกษศาสตร์ วิทยาศาสตร์การกีฬา เป็นต้น
ในแง่ของการนำมาใช้ประโยชน์ มีการนำวิชาชีวกลศาสตร์ไปประยุกต์ใช้ในวงการแพทย์ วงการวิศวกรรม วงการกีฬา และอื่นๆ โดยเฉพาะในวงการแพทย์ แพทย์เฉพาะทางที่ต้องเข้าใจชีวกลศาสตร์อย่างมากคือ แพทย์เวชศาสตร์ฟื้นฟู และศัลยแพทย์ออร์โธปิดิคส์ เนื่องจากต้องเข้าใจถึงการรูปแบบเคลื่อนไหวทั้งปรกติและผิดปรกติ และนำมาซึ่งการรักษาต่างๆเช่น การทำขาเทียม การทำแขนเทียม การรักษาฟื้นฟูนักกีฬา การเพิ่มสมรรถภาพนักกีฬา การรักษาฟื้นฟูผู้ป่วยกลุ่มมีปัญหาทางการเคลื่อนไหว เป็นต้น
วัตถุประสงค์ของการศึกษาชีวกลศาสตร์

เพื่อเข้าใจกลไกของร่างกาย โดยเฉพาะเรื่องรูปแบบการเคลื่อนไหวที่ปกติและผิดปกติ
เพื่อนำมาสู่วิธีการรักษาผู้ป่วยด้วยการปรับปรุงเทคนิคการเคลื่อนไหว
เพื่อเป็นพื้นฐานในการพัฒนาปรับปรุงวัสดุอุปกรณ์ต่างๆที่ใช้กับมนุษย์และสิ่งมีชีวิต
เพื่อเพิ่มสมรรถภาพและป้องกันการบาดเจ็บของอวัยวะต่างๆทั้งในคนปรกติและนักกีฬา
การประยุกต์ใช้ทางการแพทย์

ในทางการแพทย์ การศึกษาชีวกลศาสตร์ของมนุษย์ในส่วนที่เกี่ยวข้องกับการเดินและการเคลื่อนไหวร่างกาย สามารถแบ่งออกเป็นหัวข้อย่อยๆตามแง่มุมที่ต้องการศึกษา เช่น
การศึกษาแรงกลทางชีวภาพ (Kinetic study)
การศึกษารูปแบบของการเคลื่อนไหว  (Kinematic study)
การศึกษารูปแบบของการหด-คลายตัวของกล้ามเนื้อ (Sequential muscular activity study )
การศึกษาพลังงานที่ร่างกายใช้ไปในการเคลื่อนไหว (Energetic study) เป็นต้น
ตากา เที่ยวบินที่ 110

| --- | --- |
N75356 โบอิง 737-300 ลำที่เกิดเหตุ
สรุปอุบัติการณ์
วันที่: 24 พฤษภาคม ค.ศ. 1988 (1988-05-24)
สรุป: ลงจอดฉุกเฉินเนื่องจากเครื่องยนต์ดับเพราะพายุฝน
จุดเกิดเหตุ: นิวออร์ลีนส์ รัฐลุยเซียนา สหรัฐอเมริกา  30°00′37″N 89°55′38″W﻿ / ﻿30.01028°N 89.92722°W﻿ / 30.01028; -89.92722
อากาศยานลำที่เกิดเหตุ
ประเภทอากาศยาน: โบอิง 737-3T0
ดําเนินการโดย: ตากาอินเตอร์แนชนัลแอร์ไลน์
ทะเบียน: N75356
ต้นทาง: ท่าอากาศยานนานาชาติเอลซัลวาดอร์, ซันซัลวาดอร์ ประเทศเอลซัลวาดอร์
จุดพัก: ท่าอากาศยานนานาชาติฟิลิป เอส.ดับเบิลยู. โกลด์สัน เบลีซซิตี ประเทศเบลีซ
ปลายทาง: ท่าอากาศยานนานาชาตินิวออร์ลีนส์ ลุยเซียนา สหรัฐอเมริกา
ผู้โดยสาร: 38
ลูกเรือ: 7
เสียชีวิต: 0
บาดเจ็บ: 1
รอดชีวิต: 45 (ทั้งหมด)
ตากา เที่ยวบินที่ 110 เป็นเที่ยวบินระหว่างประเทศตามกำหนดที่ดำเนินการโดยตากาอินเตอร์เนชันแนลแอร์ไลน์ซึ่งเดินทางจากซานซัลวาดอร์ไปยังนิวออร์ลีนส์โดยแวะพักที่เบลีซซิตี เมื่อวันที่ 24 พฤษภาคม ค.ศ. 1988 เที่ยวบินนี้ประสบเหตุขณะเข้าใกล้ท่าอากาศยานนานาชาตินิวออร์ลีนส์เนื่องจากสภาพอากาศเลวร้ายจากพายุฝนฟ้าคะนองอย่างรุนแรง ผลก็คือเครื่องบินโบอิง 737-300 ลำใหม่ ประสบปัญหาเครื่องยนต์ดับทั้ง 2 เครื่องขณะบินผ่านพายุฝนฟ้าคะนองรุนแรงระหว่างลงจอด แต่นักบินก็สามารถลงจอดฉุกเฉินได้อย่างปลอดภัย โดยไม่มีผู้ได้รับบาดเจ็บสาหัส มีเพียงรอยฟกช้ำ ตัวเครื่องได้รับความเสียหายจากลูกเห็บเพียงเล็กน้อย หลังจากได้รับการซ่อมแซม เครื่องบินลำนี้ก็กลับมาใช้งานอีกครั้งจนกระทั่งปลดประจำการในปี 2016
ประวัติการบิน

เครื่องบินที่เกิดเหตุคือ โบอิ้ง 737–3TO ลำดับที่ 1505 บินขึ้นครั้งแรกเมื่อวันที่ 26 มกราคม 1988 ตากาอินเตอร์แนชนัลแอร์ไลน์นำเครื่องบินลำนี้มาให้บริการได้เพียง 2 สัปดาห์ หลังจากเซ็นสัญญาซื้อขายกับ Polaris Aircraft Leasing ในเดือนพฤษภาคม 1988
กัปตันที่ขับเครื่องบินลำนี้คือ คาร์ลอส ดาร์ดาโน ในวัย 29 ปี ดาร์ดาโน สะสมชั่วโมงการบินทั้งสิ้น 13,410 ชั่วโมง โดยเกือบ 11,000 ชั่วโมงเป็นการบินในฐานะกัปตัน นักบินผู้ช่วย อายุ 48 ชื่อ Dionisio Lopez และมีกัปตัน Arturo Soley ในเที่ยวบินนั้นเพื่อทำหน้าที่ตรวจการทำงานของเครื่องบิน
ดูเพิ่ม

ปัญหาเครื่องยนต์ซีเอฟเอ็ม56 ขณะฝนตกและลูกเห็บ
การูดาอินโดนีเซีย เที่ยวบินที่ 421 – เหตุการณ์คล้ายกันกับเครื่องบินประเภทเดียวกัน เครื่องยนต์คู่ดับเมื่อผ่านพายุฝนฟ้าคะนอง
อำเภอทุ่งสง

| อำเภอทุ่งสง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Thung Song
อุทยานแห่งชาติน้ำตกโยง
คำขวัญ: ถ้ำตลอดงามตระการ อุทยานน้ำตกโยง   โรงงานมากมี สถานีชุมทาง ศูนย์กลางราชการ   ทรงประทานพระคู่เมือง ลือเลื่องแม่กวนอิม
แผนที่จังหวัดนครศรีธรรมราช เน้นอำเภอทุ่งสง
พิกัด: 8°9′53″N 99°40′51″E﻿ / ﻿8.16472°N 99.68083°E﻿ / 8.16472; 99.68083
ประเทศ:  ไทย
จังหวัด: นครศรีธรรมราช
พื้นที่
 • ทั้งหมด: 919.31 ตร.กม. (354.95 ตร.ไมล์)
ประชากร (2564)
 • ทั้งหมด: 161,269 คน
 • ความหนาแน่น: 175.42 คน/ตร.กม. (454.3 คน/ตร.ไมล์)
รหัสไปรษณีย์ : 80110, 80310  (เฉพาะตำบลกะปาง; หมู่ที่ 5 ตำบลเขาโร; หมู่ที่ 3-4, 11 ตำบลที่วัง) 
รหัสภูมิศาสตร์: 8009
ที่ตั้งที่ว่าการ: ที่ว่าการอำเภอทุ่งสง เลขที่ 103 ถนนชัยชุมพล ตำบลปากแพรก อำเภอทุ่งสง จังหวัดนครศรีธรรมราช 80110
 ส่วนหนึ่งของสารานุกรมประเทศไทย
ทุ่งสง เป็นอำเภอที่มีความเจริญเป็นอันดับสองของจังหวัดนครศรีธรรมราช[ต้องการอ้างอิง] รองจากอำเภอเมืองนครศรีธรรมราช เนื่องจากมีที่ตั้งอยู่ตรงกลางของภาคใต้และเป็นจุดศูนย์กลางคมนาคมทางบกทั้งรถยนต์และรถไฟ
อำเภอทุ่งสงมีประวัติความเป็นมายาวนาน ปรากฏตามตำนานเมืองนครศรีธรรมราชว่าเคยเป็นแขวงขึ้นอยู่ในปกครองของเมืองนครศรีธรรมราชตั้งแต่สมัยพระเจ้าอยู่หัวบรมโกศ เมื่อได้มีการเปลี่ยนแปลงระบบการปกครองจากมณฑล เป็นจังหวัด เมื่อ พ.ศ. 2440 ได้จัดตั้งเป็นอำเภอทุ่งสงขึ้นกับจังหวัดนครศรีธรรมราช
ที่ตั้งและอาณาเขต

อำเภอทุ่งสงตั้งอยู่ทางทิศตะวันตกเฉียงใต้ของจังหวัดนครศรีธรรมราช ห่างจากศูนย์กลางของจังหวัดประมาณ 60 กิโลเมตร มีอาณาเขตติดต่อกับอำเภอและจังหวัดข้างเคียงดังนี้
ทิศเหนือ ติดต่อกับอำเภอนาบอน อำเภอช้างกลาง และอำเภอลานสกา
ทิศตะวันออก ติดต่อกับอำเภอร่อนพิบูลย์และอำเภอจุฬาภรณ์
ทิศใต้ ติดต่อกับอำเภอชะอวด อำเภอป่าพะยอม (จังหวัดพัทลุง) อำเภอห้วยยอด และอำเภอรัษฎา (จังหวัดตรัง)
ทิศตะวันตก ติดต่อกับอำเภอบางขันและอำเภอทุ่งใหญ่
ภูมิอากาศ

ลักษณะภูมิอากาศของอำเภอทุ่งสง สามารถแบ่งออกได้ 2 ฤดู คือ
ฤดูร้อน เริ่มตั้งแต่กลางเดือนธันวาคมถึงเดือนพฤษภาคม ซึ่งเป็นช่วงเปลี่ยนฤดูมรสุม หลังจากสิ้นฤดูมรสุมตะวันออกเฉียงเหนือแล้ว อากาศจะเริ่มร้อนจัดที่สุดในเดือนเมษายนและเดือนพฤษภาคม
ฤดูฝน เริ่มตั้งแต่กลางเดือนพฤษภาคมถึงเดือนธันวาคม ซึ่งเป็นช่วงที่มรสุมตะวันตกเฉียงใต้พัดปกคลุมประเทศไทย ทำให้ฝนตกทั่วไป ในช่วงฤดูฝนยังมีช่วงความกดอากาศต่ำปกคลุมภาคใต้เป็นระยะ ๆ อีกด้วย ดังนั้นจึงทำให้ฝนตกมาก และเนื่องจากจังหวัดนครศรีธรรมราชตั้งอยู่ทางด้านตะวันออกของภาคใต้ จึงทำให้ได้รับอิทธิพลจากมรสุมตะวันออกเฉียงเหนือที่พัดผ่านอ่าวไทยอย่างเต็มที่ ทำให้ฝนตกมากในเดือนพฤศจิกายนและธันวาคม ด้วยเหตุนี้ อำเภอทุ่งสงจึงไม่มีหน้าหนาว มีเพียงฤดูร้อน และฤดูฝนที่ยาวนานมาก
ประวัติ

พ.ศ. 1588 เจ้าศรีราชา ได้ยกพลจากเมืองเวียงสระ มาอยู่ที่เมืองนครศรีธรรมราชซึ่งเป็นเมืองร้างในขณะนั้น และได้ให้ไพร่พลได้แผ้วถางป่าให้เป็นนา และตั้งเมืองมานั้นแต่นั้น
พ.ศ. 2354 ในสมัยรัชกาลที่ 2แห่งราชวงศ์จักรี ได้แบ่งการปกครองพื้นที่เมืองทุ่งสงออกเป็น 4 แขวง
พ.ศ. 2440 เมื่อเปลี่ยนระบบการปกครองจากระบบมณฑลเป็นระบบจังหวัด ได้รวบรวมพื้นที่จัดตั้งอำเภอทุ่งสงเป็นอำเภอหนึ่งในจังหวัดนครศรีธรรมราช โดยมีการปกครองแบ่งเป็น 22 ตำบล
พ.ศ. 2449 เนื่องด้วยพื้นที่ของอำเภอทุ่งสงมีขนาดใหญ่มาก ไม่สะดวกต่อการปกครอง ทางการได้แยกตำบลลำทับไปขึ้นกับอำเภอคลองท่อม จังหวัดกระบี่ และแยกพื้นที่บางส่วนของอำเภอทุ่งสงออกไปจัดตั้งเป็นอำเภอทุ่งใหญ่ ซึ่งประกอบด้วยตำบลท่ายาง ตำบลทุ่งใหญ่ ตำบลกุแหระ ตำบลปริก ตำบลทุ่งสังข์
พ.ศ. 2474 เนื่องจากพื้นที่ส่วนราชการคับแคบลง จึงได้ย้ายที่ว่าการอำเภอออกไปยังพื้นที่ใหม่ซึ่งเป็นที่ตั้งของที่ว่าการอำเภอทุ่งสงมาตราบจนทุกวันนี้ ส่วนที่ว่าการอำเภอเดิมนั้นปัจจุบันเป็นที่ตั้งของสำนักงานเทศบาลเมืองทุ่งสง
พ.ศ. 2482 เกิดสงครามโลกครั้งที่ 2 ทหารญี่ปุ่นได้ยกพลขึ้นบกทั่วภาคใต้ อำเภอทุ่งสงจึงเป็นสถานที่สำคัญในเป้าหมาย เพราะญี่ปุ่นได้วางแผนที่จะรวมพลที่อำเภอทุ่งสง และจะเคลื่อนพลเข้ากรุงเทพฯ โดยทางรถไฟ จึงทำให้สถานที่หลายแห่งได้รับความเสียหายจากระเบิด โดยเฉพาะสถานีรถไฟร่องรอยจากระเบิดพอที่จะมีให้เป็นสระน้ำหลังสถานีรถไฟชุมทางทุ่งสง และลูกระเบิดที่ตั้งแสดงที่บันไดทางขึ้นที่ว่าการอำเภอ 2 ลูก นอกจากนี้วัดโคกหม้อเดิมได้เปลี่ยนชื่อเป็นวัดชัยชุมพล เนื่องจากมีการรวมพลทหารญี่ปุ่นกันที่วัด
พ.ศ. 2483 ตำบลปากแพรกได้ยกฐานเป็นเทศบาลตำบลปากแพรก มีเนย ศิลปรัศมี เป็นนายกเทศมนตรีคนแรก แต่เนื่องด้วยในสมัยรัชกาลที่ 5 นั้น ได้มีการย้ายสถานีรถไฟชุมทางทุ่งสงจากพื้นที่ตำบลทุ่งสงมาตั้งอยู่ในตำบลปากแพรก ซึ่งอยู่ห่างกันประมาณ 30 กิโลเมตร จึงเป็นเหตุให้คนส่วนใหญ่เรียกพื้นที่ตำบลปากแพรกว่า "ทุ่งสง" ตามชื่อสถานีรถไฟ
พ.ศ. 2500 ได้เกิดอัคคีภัยในตลาดทุ่งสงครั้งใหญ่ เป็นเหตุให้บ้านเรือนถูกไฟเผาผลาญวอดวาย เศรษฐกิจจึงซบเซาอยู่ชั่วระยะหนึ่ง
พ.ศ. 2518 ได้แยกตำบลนาบอน ตำบลทุ่งสง และตำบลนาโพธิ์บางส่วน ตั้งเป็นกิ่งอำเภอนาบอน ต่อมายกฐานะเป็นอำเภอนาบอน เมื่อ พ.ศ. 2524
พ.ศ. 2522 ได้แยกตำบลนาโพธิ์ ประกอบด้วยหมู่ที่ 1, 3, 7, 8 และ 9 ไปเป็นตำบลเขาขาว
พ.ศ. 2527 กระทรวงมหาดไทยได้ประกาศแยกตำบลบางขัน ตำบลลำนาว และตำบลวังหิน เป็นกิ่งอำเภอบางขันและได้ยกฐานะเป็นอำเภอบางขันเมื่อวันที่ 9 พฤษภาคม พ.ศ. 2535
พ.ศ. 2547 เทศบาลตำบลปากแพรกได้รับการยกฐานะเป็นเทศบาลเมืองทุ่งสง เมื่อวันที่ 8 มีนาคม พ.ศ. 2547